Document ID: 32007R1290

KOMISSION ASETUS (EY) N:o 1290/2007,
annettu 31 päivänä lokakuuta 2007,
Ruotsin lipun alla purjehtivien alusten turskan kalastuksen aloittamisesta uudelleen Skagerrakissa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 26 artiklan 4 kohdan,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (2) ja erityisesti sen 21 artiklan 3 kohdan,
sekä katsoo seuraavaa:
(1)
Yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2007 21 päivänä joulukuuta 2006 annetussa neuvoston asetuksessa (EY) N:o 41/2007 (3) säädetään kiintiöistä vuodeksi 2007.
(2)
Ruotsi ilmoitti komissiolle 4 päivänä kesäkuuta 2007 asetuksen (ETY) N:o 2847/93 21 artiklan 2 kohdan mukaisesti lopettavansa 1 päivästä kesäkuuta 2007 alkaen alustensa turskan kalastamisen Skagerrakissa.
(3)
Komissio antoi 21 päivänä kesäkuuta 2007 asetuksen (ETY) N:o 2847/93 21 artiklan 3 kohdan ja asetuksen (EY) N:o 2371/2002 26 artiklan 4 kohdan mukaisesti asetuksen (EY) N:o 713/2007, jolla kielletään Ruotsin lipun alla purjehtivilta tai Ruotsissa rekisteröidyiltä aluksilta turskan kalastus Skagerrakissa samasta päivästä alkaen.
(4)
Komission Ruotsin viranomaisilta saamien tietojen mukaan tietty määrä turskaa on edelleen käytettävissä Ruotsin kiintiössä Skagerrakissa. Tästä syystä sallitaan Ruotsin lipun alla purjehtiville tai Ruotsissa rekisteröidyille aluksille turskan kalastus tällä alueella.
(5)
Jotta kyseinen määrä turskaa voitaisiin pyytää ennen kuluvan vuoden loppua, luvan olisi tultava voimaan 1 päivänä lokakuuta 2007.
(6)
Sen vuoksi komission asetus (EY) N:o 713/2007 olisi kumottava 1 päivästä lokakuuta 2007,
ON ANTANUT TÄMÄN ASETUKSEN:
1 artikla
Kumoaminen
Kumotaan asetus (EY) N:o 713/2007.
2 artikla
Voimaantulo
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä lokakuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä lokakuuta 2007.

Labels: 18
6